मुंबई। जाने माने टीवी अभिनेता कवि कुमार आजाद यानि तारक मेहता के डॉ. हंसराज हाथी का दिल का दौरा पड़ने की वजह से निधन हो गया। जानकारी के मुताबिक कवि कुमार आजाद की पिछले तीन दिनों से तबीयत ठीक नहीं थी। पिछली रात उन्हें कोमा में शिफ्ट किया गया था। कोमा में शिफ्ट होने के कुछ ही घंटों में उन्होंने दम तोड़ दिया। कवि कुमार की मौत की ख़बर मिलने के बाद फिल्म सिटी में चल रहे सभी शूट को कैंसिल कर दिया गया है। तारक मेहता का उल्टा चश्मा के प्रोड्यूसर असित कुमार मोदी ने कवि कुमार आजाद के अचानक निधन पर दुख व्यक्त किया है।